### Beslutning

Anbefales af V + O.

Kalundborg-listen og F tog forbehold.

Frit Borgerligt Fællesskab stemte imod med bemærkning om, at planens tidshorisont ikke er realistisk og forventes at have for store omkostninger for borgere.

### Sagsfremstilling

## Resume og sagens baggrund

Det er aftalt mellem staten og KL, at kommunerne skal lave nye overordnede strategiske varmeplaner der udfaser gas til bolig opvarmning. I den gældende overordnede varmeplan er følgende områder udlagt med gas til bolig opvarmning Gørlev, Sæby, Kirke Helsinge og [adresse], samt to erhvervsområder i Kalundborg. I den nye strategiske varmeplan udfases naturgasforsyning til boligopvarmning og erstattes af anden varmeforsyning.

## Indstillinger

Direktøren indstiller, at Strategisk varmeplan for Kalundborg Kommune 2023 godkendes.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

Strategisk Varmeplan tager afsæt i gældende lovgivning, nationale aftaler og mål samt kommunalbestyrelsens godkendte planer og strategier.
Den strategiske varmeplan er ikke juridisk bindende for hverken fjernvarmeselskaberne, gasselskabet Evida eller elnetselskaberne.
Derved er Strategisk Varmeplan et vejledende politisk redskab, som sætter mål og retning for en ønsket udvikling af varmeområdet i Kalundborg Kommune, som planlægningen vil tage udgangspunkt i.
Strategisk Varmeplan efterlever kravene i [adresse] om grøn strøm og varme 2022 fra juni 2022 og Cirkulæreskrivelse om kommunal varmeplanlægning og projektgodkendelse, som dikterer, at alle kommuner med gasforsynede områder skal have godkendte varmeplaner.
Det er alene godkendte projektforslag, som er udarbejdet efter varmeforsyningsloven og projektbekendtgørelsen, som er juridisk bindende planer.

Denne overordnede strategiske varmeplan bliver fulgt op af mere konkrete varmeplaner med projektforslag for områderne der i dag forsynes med gas. Administrationen forventer at de konkrete varmeplaner fremstilles til politisk behandling inden udgangen af 2023.

*Nationale rammer*Udviklingen i 2022 har sat varmeforsyning i fokus på en helt anden måde end tidligere.
Det har været et år med inflation, meget høje naturgaspriser og svingende elpriser.
Samtidig er forsyningssikkerhed blevet synonym med sikkerhedspolitik.
På den baggrund indgik regeringen og de fleste øvrige partier i juni 2022 en ”Klimaaftale om grøn strøm og varme 2022”(Danmark kan mere II)".
Det er aftalens ambition, at fjernvarmen senest skal være udrullet i 2028.
Hertil har Energistyrelsen udstedt Cirkulæreskrivelse om kommunal varmeplanlægning og projektgodkendelse, som dikterer, at alle kommuner med gasforsynede områder skal have godkendt overordnede strategiske varmeplaner inden udgangen af 2022.
Som en del af denne cirkulæreskrivelse skal kommunerne med gasforsynede områder ligeledes sende brev til alle gas- og oliefyrsejere med besked om udsigten til fjernvarme i deres område.
Med [adresse] har [adresse] et mål om at reducere udledningen af drivhusgasser med 70 % i forhold til 1990.
Derfor var der allerede inden udviklingen i 2022 et fokus på at omstille varmeforsyningen til grøn varme.

*Høring af planen*Strategisk Varmeplan er udarbejdet i samarbejde med relevante lokale parter, herunder forsyningsselskaber og andre berørte parter.

Da Strategisk Varmeplan ikke indeholder en samlet samfundsøkonomisk vurdering, er der ikke lovkrav om en offentlig høring af varmeplanen.
Udkast til Strategisk Varmeplan har været i høring fra 3-4-2023 til den 1-5-2023.

Der er kommet et enkelt høringssvar fra elnetselskabet Casper Madsen. De bemærker, at der i den strategiske plan ikke er valgt teknologier for varmeforsyningen, der skal erstatte gas.
Administrationen bemærker, at det er korrekt, da teknologivalget først kommer i forbindelse med de mere detaljere varmeplaner for de enkelte områder.

## Økonomiske konsekvenser

Ingen.